text: Fødevareministeriet: Sådan vil vi bekæmpe MRSA
  08 oktober 2015 kl. 15.37
  Statsrevisorerne retter i en ny rapport kritik af Fødevareministeriet for ikke at gøre nok for at stoppe MRSA. Fødevareministeriet har dog en handlingsplan klar.
  Ineffektivitet og dårlige prioriteringer. Det er, hvad Statsrevisorerne kritiserer Fødevareministeriet for i en ny rapport. Statsrevisorerne mener ganske enkelt ikke, at Fødevareministeriet har taget ordentlig hånd om MRSA-problemet.
  Men faktisk har Fødevareministeriet en handlingsplan klar. Den tidligere regering indgik nemlig aftale med Enhedslisten, SF, Konservative, Venstre og DF om en handlingsplan, der skal bekæmpe husdyr MRSA – og den handlingsplan har ekspertgruppen nu udarbejdet.
  Den fire-årige handlingsplan har følgende initiativer:
  Reduktion af antibiotikaforbrug til svin med 15 pct. fra 2015 til 2018.
  Hygiejnetiltag for alle der arbejder i svindestalde.
  Reduktion af smitte i de enkelte besætninger
  Overvågningsprogrammer for udviklingen i husdyr-MRSA.
  Styrket forskning i smitteveje for husdyr-MRSA.
  International indsats – herunder med fokus på at fremme EU's antibiotikastrategi.
  Fødevareministeriet vil årligt evaluere handlingsplanen., som du kan læse i sin fulde længde her.
  
  